**OPIS PREDMETU ZÁKAZKY**

1. **Názov predmetu zákazky:** Dodávka balenej pitnej vody
2. **Hlavný kód CPV:**

15981000-8 – Minerálne vody

15981100-9 – Nesýtené minerálne vody

42968100-0 – Dávkovače nápojov

98342000-2 – Služby týkajúce sa pracovného prostredia

60000000-8 – Dopravné služby (bez prepravy odpadu)

1. **Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

1. **Termín splnenia zákazky:**

Plnenie zákazky bude od 01. 09. 2024 najneskôr do 31.08. 2025 (12 mesiacov) alebo do vyčerpania finančného limitu (finančný limit bude stanovený na základe cenovej ponuky uchádzača s najnižšou cenou za predmet zákazky).

1. **Hlavné miesto poskytovania služieb:**

* Obvodné oddelenie PZ Rusovce, Vývojová 5, Bratislava,
* Obvodné oddelenie PZ Gajary, Pivovarská 168, Gajary,
* Klientske centrum OÚ Senec, Hurbanova 21, Senec.

1. **Technická špecifikácia / opis predmetu zákazky:**

Predmetom zákazky je obstaranie tovaru: **Dodávka balenej pitnej vody** s cieľom zabezpečenia pitného režimu pre zamestnancov na útvaroch bez prístupu k pitnej vode v pôsobnosti Centra podpory Bratislava Ministerstva vnútra SR.

* Obstarávateľ požaduje dodávku pitnej vody v bareloch o objeme 18,9 l hygienicky uzatvorené s neporušeným systémom napájania a prenájom dávkovacích stojanov s garantovanou každodennou automatickou sanitáciou zabudovaným ozonizérom.
* Zloženie balenej pitnej vody - pramenitá voda s nízkym obsahom minerálov, zbavená chlóru a iných nebezpečných látok, vhodná na každodennú konzumáciu.
* V rámci prenájmu dávkovacích stojanov požaduje poskytovanie bezplatného servisu s nástupom na servis a odstránením poruchy, alebo vady do 48 hodín od nahlásenia dodávateľovi.
* V cene prenájmu musia byť zahrnuté všetky náklady vrátane nákladov na dopravu a inštaláciu zariadení a tovaru na miesta plnenia určené objednávateľom.
* Výmenu prázdnych barelov za plné, manipuláciu s nimi bude zabezpečovať dodávateľ vlastnými pracovníkmi.
* Výmenu prázdnych barelov za plné v jednotlivých dávkovacích stojanoch bude zabezpečovať objednávateľ vlastnými pracovníkmi.
* Množstvo a rozmiestnenie dávkovacích stojanov:

objednávateľ požaduje prenájom minimálne 4 ks dávkovacích stojanov s nasledovným umiestnením:

* + Obvodné oddelenie PZ Rusovce, Vývojová 5, Bratislava – 2 dávkovacie stojany,
  + Obvodné oddelenie PZ Gajary, Pivovarská 168, Gajary – 1 dávkovací stojan,
  + Klientske centrum OÚ Senec, Hurbanova 21, Senec – 1 dávkovací stojan.
* Objednávateľ si vyhradzuje v prípade potreby doplniť odberné miesta a zároveň navýšiť počet prenajatých dávkovacích stojanov.
* Objednávateľ požaduje fakturáciu za plnenie predmetu zákazky na základe dodacích listov potvrdených objednávateľom vždy k poslednému dňu v mesiaci. Splatnosť faktúry je 30 dní od doručenia. Prílohou faktúry sú všetky dodacie listy za všetky odberné miesta za daný mesiac, ktoré budú doručené spolu s faktúrou.
* Objednávateľ požaduje, aby dodávateľ dávkovacích stojanov na svoje náklady prevzal, naložil a odviezol z miesta dodania dávkovače vody, stojany na fľaše a všetko príslušenstvo v lehote do 5 pracovných dní od uplynutia termínu plnenia zákazky uvedeného v bode č. 4. Dodávateľ nie je oprávnený fakturovať nájom dávkovačov a stojanov za obdobie od uplynutia termínu plnenia zákazky do času ich odvozu dodávateľom.

1. **Podmienky týkajúce sa zmluvy**

Výsledkom verejného obstarávania budú objednávky na dodanie požadovaného množstva predmetu zákazky. Verejný obstarávateľ nie je povinný zakúpiť predpokladané množstvo tovaru/služby. Celkové zakúpené množstvo tovaru/služby bude závisieť výlučne od potrieb verejného obstarávateľa počas trvania tejto zákazky. Cena dodaného tovaru/služieb bude fakturovaná v súlade s cenami uvedenými v predloženej cenovej ponuke a to počas celého obdobia trvania zákazky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

1. **Doplňujúce informácie**

Zákazka sa týka projektu financovaného z fondov Európskej únie: nie

V prípade realizácie verejného obstarávania, oslovený uchádzač s najvýhodnejšou predloženou indikatívnou cenovou ponukou (najnižšia cena za predmet zákazky) musí spĺňať nasledovné podmienky a zároveň predloží na výzvu obstarávateľa nasledovné doklady:

* Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
* Čestné prehlásenie, že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením (príloha č. 3).
* Súčasťou cenovej ponuky musí byť súhlas so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov, ktorý je súčasťou tejto výzvy (príloha č. 4).

Splnenie uvedených podmienok a predloženie uvedených dokladov je podmienkou uzavretia zmluvného vzťahu resp. vystavenia objednávky.